Somalio herbas
Somalio herbas – Somalio valstybės simbolis, priimtas 1956 m. spalio 10 d. Herbo skydas klasikinės formos, žydrame lauke su siauru auksiniu bordiūru balta penkiakampė žvaigždė. Virš skydo auksinė karūna, matyti penki kastuviški dantys su kryžiaus formos išpjovomis. Skydininkai du natūralios spalvos piestu stovintys leopardai. Skydo pagrindas – dvi buku kampu sukryžiuotos ietys ir du tamsiai žali palmių lapai. Ant iečių užkabinta oranžinė juosta.